Pinterest-bemarking – ŉ blitsgidsDeur Danielle Kleyn (Argieffoto: Pixabay) Wie sou ooit kon dink dat Pinterest sal verander van ŉ platform waar inhoud gedeel word na ŉ platform waar jy besighede kan bemark? Visuele bemarking op Pinterest is ŉ unieke manier om jou teikenmark te bereik en jou besigheid se produkte of dienste te bemark. Hoekom jy jou besigheid op Pinterest moet bemark: Sluit aan by Pinterest Begin deur ŉ Pinterest-besigheidsrekening te skep, aangesien ŉ persoonlike rekening nie toegang het tot ontledings nie. Laai dan ŉ profiel- en agtergrondfoto op – moontlik jou besigheid se logo. Volgende gaan jy ŉ kort beskrywing (maksimum 160 karakters) van jou besigheid gee. Die beskrywing kan dieselfde resep as Instagram gebruik, naamlik: (Besigheid se naam) help (teikenmark) om (wat jy bied) te bereik. Of: (Besigheid se naam) verskaf (produk of diens) aan (teikenmark) sodat hulle (aktiwiteit of uitkoms) kan doen/bereik. Pinterest sal jou dan vra om jou webwerf te bevestig. Teken ook in op Pinterest se nuusbrief om ingelig te bly oor die nuutste maniere waarop jy jou besigheid op Pinterest kan bemark. Die visuele Pinterest is die visueelste sosialemedianetwerk wat tans bestaan. Foto’s, video’s en beweegbare foto’s mag op Pinterest gelaai word. Laai verkieslik vertikale foto’s op sodat dit die maksimum spasie opneem en makliker raakgesien word wanneer pinners deur Pinterest blaai. Pins met ŉ ligte agtergrond vaar 20 keer beter as pins met ŉ donker agtergrond. Pins wat nie mense se gesigte bevat nie, vaar 23 keer beter as pins wat wel gesigte bevat. Alhoewel dit aanvaarbaar is om 5 tot 30 keer per dag op Pinterest te pin, moet besighede altyd poog om waarde saam met hul inhoud toe te voeg eerder as om net inhoud op te laai wat niemand gaan geniet nie. Moet ook nie alles binne een uur plaas nie, maar pin deur die loop van die dag. Inhoud wat baie goed op Pinterest vaar, is blogs. Die teks Dit is een ding om pragtige visuele inhoud op te laai, maar as niemand dit sien nie, help dit niks. Dit is gelukkig eenvoudig om jou Pinterest-inhoud vir soekenjins te optimaliseer. Doen navorsing oor watter kernwoorde jy moet gebruik. Google se AdWords Keyword Planner kan gebruik word om kernwoorde na te vors. Pinterest laat 65 karakters toe vir jou naam, en daarom kan jy kernwoorde byvoeg. Indien jy byvoorbeeld kamptoerusting verkoop, kan jy jou besigheid se naam die volgende maak: “Kampmal |avontuurhandelsmerk”. Indien jy ŉ persoonlike handelsmerk is wat meestal inhoud oor digitale bemarking plaas, kan jy jou naam “Piet Potgieter | digitale bemarkingswenke” maak. Maak seker jy gebruik ook kernwoorde in jou bordbeskrywing. Kies ŉ kategorie vir elke bord om te verseker jou bord verskyn wanneer daar na dié bepaalde kategorie gesoek word. Nóg sukseswenke Die artikel is verskaf deur Stigter,’n Afrikaanse e-tydskrif wat jóú help om ’n beter leier, entrepreneur en bestuurder te wees. Elke uitgawe is tussen 28-34 bladsye en artikels handel oor finansies, leierskap, bemarking en vertel die stories en lesse van suksesvolle Suid-Afrikaanse entrepreneurs. Teken hier in en ontvang maandeliks jóú Stigter-tydskrif